Раней Біскуп Гродзенскі Аляксандр Кашкевіч звярнуўся да вернікаў і духавенства са спецыяльным лістом, у якім нагадаў, што 25-годдзе ўтварэння дыяцэзіі рашэннем св. Яна Паўла ІІ, гэта нагода азірнуцца, ацаніць пройдзены шлях і падсумаваць дасягненні. Падкрэсліваючы, што ў гісторыі Каталіцкага Касцёла 25-гадовы прамежак часу не з’яўляецца надта значным, іерарх адначасова звярнуў увагу на значныя змены, якія адбыліся ў гады адраджэння Касцёла: “сёння мы жывём у абсалютна іншую эпоху”, якая наступіла пасля грамадскіх і палітычных пераменаў 90-ых гадоў, падкрэсліў ён.